लॉन्च से पहले 59 घंटे पानी में रखा, इससे लाई जा सकती है 'रेडियोएक्टिव सुनामी'
North Korea Conducts Underwater Nuclear Drone Testing After Missile Launch नॉर्थ कोरिया ने मिसालइलों के बाद अब अंडर वॉटर न्यूक्लियर ड्रोन की टेस्टिंग शुरू कर दी है। इसकी जानकारी शुक्रवार को वहां की न्यूज एजेंसी KCNA ने दी।
नॉर्थ कोरिया ने मिसाइलों के बाद अब अंडर वॉटर न्यूक्लियर ड्रोन का सफल परीक्षण किया है। इसकी जानकारी शुक्रवार को वहां की न्यूज एजेंसी KCNA ने दी। रिपोर्ट्स के मुताबिक नॉर्थ कोरिया की मिलिट्री ने एक ऐसा न्यूक्लियर ड्रोन तैयार किया है जो रेडियो एक्टिव सुनामी लाने के साथ-साथ दूसरे देशों के पोर्ट्स, यानी बंदरगाहों को आसानी से तबाह कर सकता है।
21 से 23 मार्च के बीच हुई न्यूक्लियर ड्रोन की टेस्टिंग को खुद नॉर्थ कोरिया के तानाशाह किम जोंग उन ने मॉनिटर किया। न्यूक्लियर ड्रोन को फायर करने से पहले उसे साउथ हमयोंग प्रोविंस के पास समुद्र में 260 से 490 फीट नीचे 59 घंटे और 12 मिनट तक रखा गया था।
न्यू.क्लियर ड्रोन को हाइल नाम दिया
नॉर्थ कोरिया ने अपने नए अंडर वॉटर न्यूक्लियर ड्रोन को 'हाइल' नाम दिया है। जिसका मतलब कोरियन भाषा में सुनामी होता है। KCNA ने बताया कि इस रेडियोएक्टिव न्यूक्लियर ड्रोन को आसानी से किसी भी पोर्ट पर तैनात किया जा सकता है। अंडर वॉटर न्यूक्लियर ड्रोन को साल 2012 से तैयार किया जा रहा था। पिछले दो सालों में इससे जुड़े 50 टेस्ट किए जा चुके थे। इसकी टेस्टिंग के दौरान किम जोंग उन ने कहा कि ये ड्रोन अमेरिका और साउथ कोरिया को हमारी चेतावनी है। उन्हें ये पता होना चाहिए कि नॉर्थ कोरिया अपनी सुरक्षा के लिए हर तरह से तैयार है।
अमेरिका और साउथ कोरिया ने पूरी की ज्वाइंट मिलिट्री एक्सरसाइज
नॉर्थ कोरिया ने अकेले मार्च के महीने में अब तक 6 मिसाइलों की टेस्टिंग की है। बुधवार को ही 4 क्रूज मिसाइलों का टेस्ट किया गया था। दरअसल, नॉर्थ कोरिया के इस महीने में लगातार इस तरह से मिसाइलों का टेस्ट करने के पीछे साउथ कोरिया और अमेरिका की ज्वाइंट मिलिट्री एक्सरसाइज है। जो पांच साल बाद हो रही है। नॉर्थ कोरिया इसे भड़काऊ हरकत बता रहा है। गुरुवार को दोनों की एक्सरसाइज का आखिरी दिन था।
नॉर्थ कोरिया से जुड़ी ये खबर भी पढ़ें...
नॉर्थ कोरिया में हॉलीवुड फिल्में बच्चों के लिए बैन:किम का आदेश- फॉरेन शो देखा तो बच्चे-पेरेंट्स जेल जाएंगे, मजदूरी भी कराई जाएगी
नॉर्थ कोरिया में बच्चों का हॉलीवुड मूवी या सीरीज देखना अब अपराध हो गया है। यहां तानाशाह किम जोंग ने आदेश जारी कर कहा- अगर बच्चे हॉलीवुड मूवी या सीरीज देखते हैं तो उन्हें और उनके माता-पिता को जेल हो सकती है। इतना ही नहीं, उनके पेरेंट्स को 6 महीने के लिए लेबर कैंप में भेजकर मजदूरी कराई जाएगी।
बता दें कि नॉर्थ कोरिया में पहले से ही हॉलीवुड मूवी और सीरीज देखना बैन है, लेकिन अभी तक वहां सजा इतनी कठोर नहीं थी। अभी तक सिर्फ फिल्म देखने वाले बच्चों के लिए ही सजा थी। अब बच्चों के साथ उनके माता-पिता को भी सख्त सजा देने का ऐलान किया गया है। बच्चों को 5 साल तक की सजा दी जाएगी। पूरी खबर यहां पढ़ें...